Source: https://www.palta.fi/tiedotteet/helsinki-vantaan-turvatarkastajien-ulosmarssi-on-laiton/
Timestamp: 2019-08-23 00:21:50+00:00
Document Index: 10118268

Matched Legal Cases: ['kko ', 'kko ', 'tuomioistuin ', 'kko ', 'tuomioistuin\n', 'tuomioistuin\n']

Helsinki-Vantaan turvatarkastajien ulosmarssi on laiton – Palta
Helsinki-Vantaan turvatarkastajien ulosmarssi on laiton
IAULaiton lakkoTyörauha
Helsinki-Vantaan lentoaseman turvatarkastuksessa on meneillään ulosmarssi tänään klo 12.00-16.30. Lakko liittyy irtisanomiseen, jonka taustalla oli roosa-nauhan käyttö työasussa työantajan kiellosta ja varoituksesta huolimatta.
Lakko on yksiselitteisesti laiton, koska se kohdistuu työnantajan lakisääteiseen työnjohto-oikeuteen ja toteutetaan voimassa olevaan työehtosopimuksen eli työrauhavelvollisuuden aikana. Erityisen kummallisen asiasta tekee se, että vastaava asia on vasta ollut työtuomioistuimen käsittelyssä, ja sen kanta kysymykseen on selvä.
Ilmailualan Unioni IAU järjesti laittoman lakon Airpron virka-asua koskien edellisen kerran syksyllä 2016. Tuolloin kyse oli IAU:n oman pinssin pitämisestä Airpron virka-asussa. Työtuomioistuin on tässä nk. pinssi-gaten tuomiossa todennut, että työnantajalla on direktio-oikeutensa nojalla oikeus määrätä työntekijöilleen kustantamasta työasusta ja myös siitä, saako työasuun kiinnittää ylimääräisiä osia, kuten esimerkiksi pinssejä.
Työrauhajärjestelmä tulisi pikaisesti saattaa tasapainoon – nyt laittomilla lakoilla voidaan surutta aiheuttaa yritykselle taloudellisia vahinkoja ilman mitään vastuuta syntyneistä menetyksistä.
– Nykytilanne on täysin kohtuuton, toteaa PALTAn johtava asiantuntija Hanne Salonen.
Johtava asiantuntija Hanne Salonen, p. 0405204877
IAU Lentoliikenteen palvelut Neuvottelutulos Työmarkkinat
Palta ja IAU sopivat lentoliikenteen palvelujen työehdoista
IAU Neuvottelutulos TES Työmarkkinat
Tiedotteet 3.10.2017
IAU Lakko Työmarkkinat Työtuomioistuin
Tiedotteet 25.8.2017
IAU Kilpailukykysopimus Työmarkkinat Työtuomioistuin
Blogi 12.5.2017 Simopekka Koivu